CELEX: 32006R1966
Language: hu
Date: 2006-12-21 00:00:00
Title: A Tanács 1966/2006/EK rendelete (2006. december 21.) a halászati tevékenységekre vonatkozó információ elektronikus rögzítéséről és jelentéséről, valamint a távérzékelés eszközeiről

2006.12.30.      HU                       Az Európai Unió Hivatalos Lapja                     L 409/1
                                                        I
                                    (Kötelezően közzéteendő jogi aktusok)
                                     A Tanács 1966/2006/EK rendelete
                                            (2006. december 21.)
     a halászati tevékenységekre vonatkozó információ elektronikus rögzítéséről és jelentéséről,
                                     valamint a távérzékelés eszközeiről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére,
 ---pagebreak--- L 409/2         HU                      Az Európai Unió Hivatalos Lapja                            2006.12.30.
   mivel:
   (1)     A 2371/2002/EK rendelet1 létrehozza a halászati erőforrásoknak a közös halászati politika
           alapján történő védelmét és fenntartható kiaknázását biztosító keretrendszert.
   (2)     A halászati erőforrások védelmére és fenntartható kiaknázására irányuló célkitűzések a
           vizekhez és az erőforrásokhoz való hozzáférést szabályozó feltételekkel valósíthatók meg,
           jelesül a halfogások és a halászati erőkifejtés korlátozásával, és a halászati technikákra, a
           halászfelszerelésekre és a fogások méreteire vonatkozó technikai intézkedések
           elfogadásával.
   (3)     Ennélfogva, a halászati lehetőségekkel való eredményes gazdálkodás és az említett
           célkitűzések megvalósítása érdekében szükséges a halászati tevékenységek legmegfelelőbb
           eszközökkel történő felügyelete. A kifogott mennyiségek ellenőrzése főképpen a
           fogásokra, a kirakodásra, az átrakodásra, a szállításra és az értékesítésre vonatkozó adatok
           gyűjtésével, míg a halászati erőkifejtés ellenőrzése leginkább a hajó tulajdonságaival, a
           halászás időtartamával és a felhasznált halászfelszereléssel kapcsolatos információ
           gyűjtésével valósul meg. Továbbá, a távirányítási technológiák lehetővé teszik a halászati
           tevékenységek ellenőrzését végző hatóságok számára az egy adott övezetben tartózkodó
           hajók figyelemmel kísérését. Mindezen eszközök együttes alkalmazása növeli az
           összegyűjtött információk pontosságát.
   (4)     A 2371/2002/EK rendelet 22. cikkének (1) bekezdése illetőleg 23. cikkének (3) bekezdése
           előírja, hogy a Tanácsnak 2004-ben határozatot kell hoznia a halászati tevékenységekre –
           beleértve a fogások kirakodását vagy átrakodását – és az értékesítési bizonylatra vonatkozó
           információ elektronikus rögzítésére és továbbítására, valamint egy távérzékelő eszköz
           felszerelésére vonatkozó kötelezettségekről.
   1
          HL L 358., 2002.12.31., 59. o.
 ---pagebreak--- 2006.12.30.        HU                      Az Európai Unió Hivatalos Lapja                           L 409/3
   (5)       A tagállamok és más országok az elektronikus adatrögzítés és jelentéstétel, valamint a
             távérzékelés területén az utóbbi években több kísérleti projektet is elvégeztek. Ezek a
             projektek megalapozottnak és költséghatékonynak bizonyultak.
   (6)       A közös halászati politika ellenőrző rendszerének létrehozataláról szóló 2847/93/EGK
             rendelet1 6. cikke elrendeli a közösségi halászhajók parancsnoka számára hajónapló
             vezetését a műveletekről.
   (7)       A 2371/2002/EK rendelet 22. cikke elrendeli, hogy a halászati termékeket a halászhajókról
             csak nyilvántartásba vett vevőnek vagy nyilvántartásba vett árverésen lehet eladni.
   (8)       A 2847/93/EGK rendelet 9. cikke elrendeli, hogy a tagállamok engedélyével bíró, a
             halászati termékek első forgalomba hozataláért felelős árverési központok vagy egyéb
             szervek vagy személyek átadják az első forgalomba hozatal alkalmával az értékesítési
             bizonylatot azon tagállam illetékes hatóságainak, amelynek területén az első forgalomba
             hozatal megtörtént.
   (9)       A 2847/93/EGK rendelet 8. cikke előírja valamennyi olyan közösségi halászhajó
             parancsnoka vagy annak képviselője számára, amelynek teljes hossza 10 méter vagy annál
             nagyobb, nyilatkozat benyújtását minden út után a kirakodást követő 48 órán belül annak a
             tagállamnak az illetékes hatóságai részére, ahol a kirakodás megtörténik.
   1
            HL L 261., 1993.10.20., 1. o. A legutóbb a 768/2005/EK rendelettel (HL L 128., 2005.5.21.,
            1. o.) módosított rendelet.
 ---pagebreak--- L 409/4      HU                       Az Európai Unió Hivatalos Lapja                         2006.12.30.
   (10) A 2847/93/EGK rendelet 9. cikke előírja továbbá, hogy amennyiben a halászati termékek
        első forgalomba hozatalára nem abban a tagállamban kerül sor, amelyben a termékek
        kirakodásra kerültek, akkor az első forgalomba hozatal felügyeletéért felelős tagállam
        biztosítja, hogy az adott termékek kirakodásának felügyeletéért felelős hatósághoz a lehető
        leghamarabb eljusson az értékesítési bizonylat másodpéldánya.
   (11) A 2847/93/EGK rendelet 19. cikke elrendeli, hogy a tagállamok hozzanak létre
        számítógépes adatbázist, valamint egy érvényesítési rendszert, amely különösen a gyűjtött
        adatok összevetését és ellenőrzését foglalja magában.
   (12) 2847/93/EGK rendelet 9. cikke azt is elrendeli, hogy az átvételi nyilatkozat birtokosának –
        – felelősségi körébe tartozó –– átvételi nyilatkozatot kell benyújtania az illetékes
        hatóságnak, amennyiben a termékeket nem kínálják fel eladásra, vagy egy későbbi
        időpontban kívánják eladásra felkínálni.
   (13) A távérzékelést csak akkor lehet igénybe venni, amikor egyértelmű érvek szólnak a
        hagyományos ellenőrzési eszközök – úgymint az illegálisan működő halászhajók
        felderítését szolgáló halászati járőrhajók és repülőgépek – kizárólagos használatához
        viszonyított költségelőnyök mellett.
   (14) Ennélfogva meg kell teremteni az elektronikus adatrögzítés és jelentéstétel, valamint a
        távérzékelés ellenőrzési célú felhasználásának feltételeit.
   (15) Az illetékes nemzeti hatóságok által az ellenőrzési és vizsgálati célokból történő
        információcseréhez használandó formátumokat a végrehajtási szabályokban kell
        részletesen meghatározni.
 ---pagebreak--- 2006.12.30.       HU                       Az Európai Unió Hivatalos Lapja                          L 409/5
   (16)      A tagállamok szabadon dönthetnek a lobogójuk alatt hajózó hajók által felhasznált adatok
             továbbításának formátumáról.
   (17)      Az ellenőrzési technológiák bevezetéséhez szükséges beruházások a közös halászati
             politika végrehajtására és a tengerjogra vonatkozó közösségi pénzügyi intézkedésék
             létrehozásáról szóló 861/2006/EK/tanácsi rendelet1 keretében támogatásra jogosultak.
   (18)      Az e rendelet végrehajtásához szükséges intézkedéseket a Bizottságra ruházott végrehajtási
             hatáskörök gyakorlására vonatkozó eljárások megállapításáról szóló, 1999. június 28-i
             1999/468/EK tanácsi határozattal2 összhangban kell elfogadni,
   ELFOGADTA EZT A RENDELETET:
   1
            HL L 160., 2006.6.14., 1. o.
   2
            HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.)
            módosított határozat.
 ---pagebreak--- L 409/6      HU                        Az Európai Unió Hivatalos Lapja                        2006.12.30.
                                                  1. cikk
                              Elektronikus adatrögzítés és jelentéstétel
   (1)  A közösségi halászhajó parancsnoka elektronikusan rögzíti a halászati tevékenységre
        vonatkozó információkat, amelyeket a vonatkozó közösségi jogszabályok értelmében a
        hajónaplóban és az átrakodási nyilatkozatban rögzít, majd azokat elektronikus úton
        eljuttatja a lobogó szerinti állam illetékes hatóságának.
   (2)  A közösségi halászhajó parancsnoka vagy annak képviselője elektronikusan rögzíti a
        halászati tevékenységre vonatkozó információkat, amelyeket a vonatkozó közösségi
        jogszabályok értelmében kirakodási nyilatkozatban rögzít, majd azokat elektronikus úton
        eljuttatja a lobogó szerinti állam illetékes hatóságának.
   (3)  A halászati termékek első értékesítésével kapcsolatos értékesítési bizonylatot és adott
        esetben az átvételi nyilatkozat elektronikusan rögzítik és továbbítják azon illetékes
        hatóságoknak, amelyek területén az első forgalomba hozatal – nyilvántartásba vett vevő,
        nyilvántartásba vett árverés vagy a halászati termékek első forgalomba hozásáért felelős, a
        tagállam engedélyével bíró jogalany vagy személy révén – megtörténik.
   (4)  A tagállamok létrehozzák azokat a szükséges igazgatási és technikai struktúrákat, amelyek
        lehetővé teszik számukra az (1), (2) és (3) bekezdésben említett, legalább a hajónaplóban,
        az átrakodási nyilatkozatban, a kirakodási nyilatkozatban, az értékesítési bizonylatban,
        valamint az átvételi nyilatkozatban szereplő információk elektronikus úton történő
        fogadását, kezelését, összevetését és továbbítását.
 ---pagebreak--- 2006.12.30.     HU                        Az Európai Unió Hivatalos Lapja                              L 409/7
                                                     2. cikk
                                   Az adatok időszakossága és hitelessége
   (1)      A halászhajó parancsnoka a hajónaplóban szereplő, vonatkozó adatokat legalább évente
            egyszer továbbítja. Emellett a lobogó szerinti állam illetékes hatóságának kérésére is
            elküldi az említett adatokat. Minden esetben továbbítja a hajónaplóban szereplő, vonatkozó
            adatokat az utolsó halászati művelet befejeztével és a kikötőbe érkezés előtt.
   (2)      A lobogó szerinti állam illetékes hatósága által rögzített, a hajónaplóban, az átrakodási
            nyilatkozatban és a kirakodási nyilatkozatban szereplő adatokat a nemzeti joggal
            összhangban meghatározott feltételek szerint kell hitelesnek tekinteni.
   (3)      A valamely tagállam illetékes hatósága által rögzített, az első értékesítési bizonylatban és
            az átvételi nyilatkozatban szereplő információt és adatokat a nemzeti joggal összhangban
            meghatározott feltételek szerint kell hitelesnek tekinteni.
                                                     3. cikk
                                             Fokozatos bevezetés
   (1)      Az 1. cikk (1) és (2) bekezdésében említett adatok elektronikus rögzítésének és
            továbbításának kötelezettsége a 24 m teljes hosszúságot meghaladó halászhajók
            kapitányára a 5. cikkben említett végrehajtási szabályok hatálybalépésétől számított 24
            hónapon belül, a 15 m teljes hosszúságot meghaladó halászhajók kapitányára a
            végrehajtási szabályok hatálybalépésétől számított 42 hónapon belül alkalmazandó.
 ---pagebreak--- L 409/8           HU                        Az Európai Unió Hivatalos Lapja                        2006.12.30.
   (2)       Az (1) bekezdés rendelkezései ellenére valamely tagállam az 5. cikkben említett
             végrehajtási szabályok hatálybalépését 12 hónappal követő időponttól kezdődően
             kötelezheti vagy felhatalmazhatja a lobogója alatt hajózó, (1) bekezdésben említett,
             valamint a legfeljebb 15 m teljes hosszúságú halászhajók kapitányát az 1. cikk (1) és (2)
             bekezdésében szereplő adatok elektronikus rögzítésére és továbbítására.
   (3)       A tengerparttal rendelkező tagállamok illetékes hatóságai fogadják a lobogó szerinti
             tagállamtól kapott elektronikus jelentéseket, amelyek a (2) bekezdésben említett
             halászhajókról származó adatokat tartalmazzák.
   (4)       Az értékesítési bizonylatok és adott esetben átvételi nyilatkozatok elektronikus rögzítésére
             és továbbítására vonatkozó kötelezettség 2009. január 1-jétől alkalmazandó az olyan
             nyilvántartásba vett vevőre, nyilvántartásba vett árverésre vagy a halászati termékek első
             értékesítéséért felelős, a tagállam engedélyével bíró jogalanyra vagy személyre,
             akinek/amelynek a halászati termékekből származó értékesítésének éves pénzügyi
             forgalma meghaladja a 400 000 eurót.
                                                       4. cikk
                                                   Távérzékelés
   2009. január 1-jétől, és amennyiben egyértelmű érvek szólnak az illegálisan működő halászhajók
   felderítését szolgáló hagyományos ellenőrzési eszközökhöz viszonyított költségelőnyök mellett, a
   tagállamok biztosítják, hogy a halászati felügyelő központjaik megfelelő technikai kapacitással
   rendelkezzenek, amely lehetővé teszi számukra, hogy a hajómegfigyelési rendszer által fogadott
   adatokat összevessék a hajóknak a műholdak, vagy más egyenértékű rendszerek segítségével a
   földre eljuttatott, távérzékelés útján készült képek alapján meghatározott helyzetével, annak
   érdekében, hogy egy adott övezetben értékelhető legyen a halászhajók jelenléte.
 ---pagebreak--- 2006.12.30.      HU                       Az Európai Unió Hivatalos Lapja                              L 409/9
                                                     5. cikk
                                              Részletes szabályok
   E rendelet részletes végrehajtási szabályait a 2371/2002/EK rendelet 30. cikkének (2) bekezdésében
   megállapított eljárással összhangban kell elfogadni. Ezek a szabályok különösen a következőket
   határozzák meg:
   (1)      Azokat a feltételeket, amelyek szerint a nemzeti illetékes hatóságok vizsgálati és
            ellenőrzési célú információcserét folytatnak, a titoktartás és annak egyidejű biztosítása
            mellett, hogy a tengerparttal rendelkező tagállamok hozzáférhessenek ezen információhoz.
   (2)      A továbbítandó üzenetek tartalmát.
   (3)      A nemzeti illetékes hatóságok által a vizsgálati és ellenőrzési célú információcsere során
            használandó formátumokat.
   (4)      Az értékesítési bizonylat és az átvételi nyilatkozat adatainak rögzítésére és benyújtására
            vonatkozó feltételeket.
   (5)      Azokat a rendelkezéseket, amelyek lehetővé teszik egy tagállam számára az elektronikus
            jelentéstételi kötelezettség halászhajókra való kiterjesztését a 3. cikk (2) bekezdésében
            előírtak szerint.
   (6)      Az elektronikus kirakodási nyilatkozatok benyújtására vonatkozó kötelezettség alóli
            mentességeket, valamint a tengerparttal rendelkező tagállamnak az említett mentességekről
            történő tájékoztatása feltételeit és az értesítési előírásokat.
   (7)      Az üzemeltetőre nehezedő adminisztratív teher csökkentése érdekében fennálló, a
            közösségi szabályozás bizonyos ellenőrzési rendelkezései alóli, azon halászhajókra
            vonatkozó mentességeket, amelyek az 1. cikk (1) és (2) bekezdésében említett
            információkat elektronikusan rögzítik és továbbítják.
 ---pagebreak--- L 409/10        HU                       Az Európai Unió Hivatalos Lapja                         2006.12.30.
   (8)      Az 1. cikkben említett adatok technikai probléma esetén való rögzítésére és továbbítására
            vonatkozó rendelkezéseket.
                                                    6. cikk
                                               Hatálybalépés
   E rendelet az Európai Unió Hivatalos Lapjában történő kihirdetését követő hetedik napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, 2006. december 21-én.
                                                a Tanács részéről
                                                az elnök
                                                J. KORKEAOJA